《偈三首 其三》
宋代·释道震

石人问枯椿，何时汝发华。枯椿怒石人，何得口吧吧。

石人呵呵笑，枯椿吐异葩。红霞辉玉象，白玉碾金沙。

借问通玄士，何人不到家。

作者简介：释道震（一○七九～一一六一），俗姓赵，金陵（今江苏南京）人。少依觉印英禅师，再谒丹霞淳禅师，先后参海内有名尊宿十七人。初住曹山，后迁广寿、黄龙。称黄龙道震禅师，为南岳下十四世，泐潭清禅师法嗣。高宗绍兴三十一年卒，年八十三。《僧宝正续传》卷六、《嘉泰普灯录》卷一○、《五灯会元》卷一八有传。今录诗五首。